
RADIJO STOTIES APSAUGINIŲ AUSINIŲ KOMPLEKTO-II
TECHNINĖ SPECIFIKACIJA 


I. BENDROSIOS NUOSTATOS

1. Bendrieji reikalavimai: 
1.1.  Šioje techninėje specifikacijoje (toliau – specifikacija) pateikiami pageidaujamo radijo stoties apsauginių ausinių komplekto (toliau – ausinių), skirto Lietuvos Respublikos (toliau – LR) kariams, konstrukciniai, techniniai ir kokybės reikalavimai.
1.2. [bookmark: _GoBack]Tikslinė paskirtis – ausinės skirtos užtikrinti karių, vykdančių kovines užduotis Lietuvoje ir tarptautinėse operacijose, individualią apsaugą. Ausinės yra sudėtinė kario ekipuotės ir ryšio palaikymo sistemos dalis su integruota aktyviąja klausos apsauga.
2. Reikalavimai:
2.1. Ausinės turi būti naujos, nenaudotos, skirtos profesionaliam naudojimui.
2.2. Radijo stoties apsauginių ausinių komplektą turi sudaryti:
2.2.1.  modulis, valdantis informacijos perdavimą  „Nuspausk ir kalbėk“ (angl. Push to talk), įrenginys privalo turėti galimybę belaidžiu ryšiu susisieti tarp ausinių ir taktinio sistemos valdymo įrenginio bei turėti galimybę sujungti ausines ir valdymo įrenginį specialiu laidu;
2.2.2.  ausinės su mikrofonu;
2.2.3.  magnetinės indukcijos principu veikiantys ausų kištukai (toliau – ausų kištukai) kaip komplekto dalis turi turėti nešiojamąjį kroviklį jiems įkrauti;
2.2.4.  laidas, jungiantis modulį, valdantį informacijos perdavimą su radijo ryšio stotele;
2.2.5.  laidas, jungiantis ausines ir modulį, valdantį informacijos perdavimą;
2.2.6.  laikiklis ausinėms virtinti prie šalmo;
2.2.7.  papildomų gelinių ausies kaušelio paminkštinimai.
Dėl ausinių komplektuojamųjų dalių suderinamumo poreikio visos ausinių komplektą sudarančios dalys turi būti to paties gamintojo.
2.3. Garantija ne trumpesnė nei 12 mėnesių nuo prekių pristatymo dienos.

II. AUSINIŲ KOMPLEKTO ATSKIRŲ ELEMENTŲ TECHNINIAI REIKALAVIMAI

3. Ausinių konstrukciniai ir techniniai reikalavimai:
3.1. Ausinės naudojamos dviem būdais:
3.1.1. su lankeliu po šalmu;
3.1.2. tvirtinamos ant šalmo bėgelių ausinių laikikliais. 
3.2. Ausinių naudojimo būdai keičiami be papildomų įrankių ir nepažeidžiant lankelio konstrukcijos.
3.3. Ausinių spalva – gelsvai ruda (angl. k. tan).
3.4. Ausinės turi veikti su 2 AAA ličio jonų baterija.
3.5. Ausinėse turi būti automatinio išsijungimo funkcija (apsaugai nuo baterijos išsikrovimo), kai nėra naudojamos 2 val.
3.6. Ausinių svoris be baterijų: 
3.6.1.  su lankeliu – ne daugiau kaip 370 g;
3.6.2.  su lankeliu ir su ausų kištukais – ne daugiau kaip 400 g;
3.6.3.  su laikikliais ant šalmo bėgelių – ne daugiau kaip 430 g;
3.6.4.  su laikikliais ant šalmo bėgelių ir su ausų kištukais – ne daugiau kaip 460 g.
3.7.  Ausinių triukšmo slopinimas (SNR): ausinių su komplektuojamaisiais ausų kištukais slopinimas turi būti ne mažesnis kaip 41 dB.
3.8.  Ausinės turi atitikti MIL-STD-810G standartą.
3.9.  Ausinės turi turėti (angl. Intercom) funkciją:
3.9.1.  Ausinės privalo turėti interkomo funkciją, kuri leistų susikalbėti triukšmingoje ar tylioje aplinkoje nenaudojant išorinės radijo stoties. Interkomo funkcija privalo veikti ne mažesniu kaip 10 m atstumu tarp operatorių. 
3.9.2.  Interkomo funkcija privalo leisti komunikuoti vienu metu ne mažiau kaip keturiems operatoriams ir klausytis jų pokalbio ne mažiau kaip 60 operatorių. 
3.9.3.  Interkomo funkcija privalo būti aktyvuojama operatoriaus balsu (komunikuojant nereikia spausti perdavimo tangentės ). 
3.10.  Ausinės turi atitikti ne mažesnę nei IPX68 įrodančią ausinių panardinimo į vandenį klasę.
3.11.  Ausinės turi veikti ne trumpiau kaip 30 val.
3.12.  Ausinės turi veikti nuo –20 °C iki +55 °C su ličio baterijomis.

4. Modulio, valdančio informacijos perdavimą, konstrukciniai ir techniniai reikalavimai:
4.1. Modulio matmenys:
4.1.1 ilgis – ne daugiau kaip 120 mm;
4.1.2	 plotis – ne daugiau kaip 85 mm;
4.1.3 Aukštis – ne daugiau kaip 45 mm.
      4.2 Modulio maitinimas 2× AAA.
5. Ausų kištukų konstrukciniai ir techniniai reikalavimai:
5.1. Ausų kištukai turi padidinti bendrą ausinių triukšmo slopinimo lygį, kuris turi būti ne mažesnis nei: 
5.1.1.  SNR – 41 dB;
5.1.2.  aukštas triukšmo lygis – 41 dB;
5.1.3.  vidutinis triukšmo lygis – 39 dB;
5.1.4.  žemas triukšmo lygis – 34 dB.

6. Ausinėms tvirtinti prie šalmo laikiklio konstrukciniai ir techniniai reikalavimai:
6.1. Laikiklis turi būti suderinamas su ausinėmis.
6.2. Laikiklis turi būti pritaikytas naudoti su OPS-CORE tipo šalmų bėgeliais Z3AD.
6.3. Laikiklis turi turėti pakėlimo, pasukimo ir nuleidimo funkcijas.
6.4. Laikiklių metalinių ūselių galai turi būti apvilkti plastiku, skirtu tvirtinti prie ausinių.

7. Laido, jungiančio ausines ir modulį, valdantį informacijos perdavimą, konstrukciniai ir techniniai reikalavimai:
7.1. Laidas turi būti suderinamas su ausinėmis ir valdymo moduliu.
7.2. Laido jungtys turi turėti kamštelius nuo dulkių.

8. Laido, jungiančio modulį, valdantį informacijos perdavimą, su radijo ryšio stotele konstrukciniai ir techniniai reikalavimai:
Laidas turi būti suderinamas su moduliu, valdančiu informacijos perdavimą, ir su radijo stotimis Harris/ Thales/ Tri- PRC, Falcon (6 Pin U229/ U329 jungtis).

9. Papildomi reikalavimai:
9.1. Tiekėjas privalo pateikti oficialius gamintojo patvirtintus ausinių komplektą sudarančių prekių aprašymus ir techninius duomenis.
9.2. Tiekėjas privalo pateikti ausinės atitikimo MIL-STD-810G standartą įrodančius dokumentus.
9.3. Tiekėjas privalo pateikti ausinės IPX68 panardinimą ir pralaidumą įrodančius dokumentus.

